Елбасының Жолдауымен ұжым болып таныстық.

 Бүгін МКҚК «№1 Балабақша» қызметкерлері 2018 жылғы 5 қазандағы Қазақстан Республикасының Президенті Н.Ә. Назарбаевтың Қазақстан халқына Жолдауымен ұжым болып таныстық. Жолдаудың әрбір бөлімін мұқият қарастырып, Елбасымыздың мектепке дейінгі білім беру саласына көңіл бөлгеніне өте қуаныштымыз. Білім берудің алғашқы сатысы мектепке дейінгі білім беруге ерекше көңіл бөлініп, сапасын түбегейлі жақсарту, еңбекақысын қайта қарастыру жұмыстары қолға алынатындығы біз үшін келешектегі балабақша педагогы статусы жоғарлайтынына сенім ұялатады. Елбасы тапсырмасы бойынша алдағы уақытта білім және ғылым министрлігі әкімдіктермен бірлесіп әзірлеген «Жол картасы» осы сала қызметкерлері үшін рухани және материалдық жағдайға оң әсер ететін құжат болатынына сенімдіміз. Заман талабына сай болашақ ұрпақ тәрбиелеуде қызмет етіп жүрген педагогтар үшін биылғы жылғы Елбасымыздың Жолдауы шын мәнінде жүрегімізге қуаныш ұялатады.